als_Latn dik_Latn sag_Latn
"Jam me të çmendurit, rebelët, mendjet e turbullta, ata që i shohin gjërat ndryshe, ata që nuk i duan rregullat. Për ata që nuk kanë asnjë respekt për status-kuon. Ju mund ti përbuzni, mund të mos pajtoheni me ta. Por e vetmja gjë që nuk mund të bëni është ti injoroni. Për shkak se ata ndryshojnë gjërat. Ata shtyjnë rracën njerëzore përpara. Ndërsa disa mund ti quajnë të çmendur, ne i quajmë gjeni. Sepse njerëzit që janë aq të çmendur sa mendojnë të ndryshojnë botën, janë ata që e bëjnë''.
Janë fjalët e një personi që në rini ndiqte ritet Budiste, pinte LSD, dëgjonte Bob Dilanin, vishte konversa e xhinse, e më vonë do të shndërrohej në personin më me influencë në botë Stev Jobs. Por kush ishte Steve Jobs? Si arriti të shndërrohej në personin më me influencë në botë ? Këtyre pyetjeve dhe shumë të tjerave mund ti jepni përgjigje duke lexuar biografinë e Steve Jobs-sit, shkruar nga Walter Isaacson.
Libri ë shtë një përmbledhje e detajuar i të gjithë jetës së Jobs-it duke filluar nga lindja, birë simi nga cifti Jobs, femijëria, adoleshenca, fillimi i universitetit dhe braktisja e tij në fund. Në libër përshkruhet romanca e Jobsit me Chrisann Brennan dhe braktisja e femijës që vjen si fryt i kësaj lidhje prej tij. Pas gjithë këtyre ngjarjeve në jetën e Jobs-it së bashku me mikun e tij Steve Vozniak dhe Ronald Wayne më 1976 nga garazhi i shtëpisë së tij në Palo-Alto Kaliforni do të krijonte "Apple". Në vitin 1984 u krijua Makintosh, duke vijuar më tej tek I-phone 4S. Përveç arritjeve profesionale në libër përshkruhet marrëdhënia e Jobs-it me rivalin e tij historikë Bill Gatesin, komplotet kundër tij nga persona që i quante kolegë, marrëdhëniet me punëtorët jo fortë të mira duke treguar karakterin egoist te tij, pa lënë menjanë anën sentimentale martesen me studenten e ekonomisë Laurene Powell, femijët. Si dhe vuajtjet fizike nga kanceri i pankreasit.
Stive krijoj një perandori ekonomike, por jo për para, sipas tij të jesh më i pasuri i varrezës nuk ka rëndësi, të vesh kokën në shtrat, duke thënë se ke bërë dicka të mrekullueshme kjo ka vërtet rëndësi.
Issakson i njohur nga të gjithë si mjeshtër në fushën e medias vizive, ka ndjekur një menyrë të vecantë për shkrimin e biografisë, duke përdorur imazhe grafike por edhe një metodë shkrimi të tipit "dokumentaresk" i mbushur me data, fakte, terma që i përkasin fushës së teknologjisë gjë që nxitë kureshtjen e lexuesit.
als_Latn als_Latn als_Latn als_Latn als_Latn